ข้อบังคับมหาวิทยาลัยพะเยาข้อบังคับมหาวิทยาลัยพะเยาว่าด้วยเครื่องแบบพนักงานมหาวิทยาลัยพ.ศ. ๒๕๕๔ โดยที่เป็นการสมควรออกข้อบังคับมหาวิทยาลัยพะเยาว่าด้วยเครื่องแบบพนักงานมหาวิทยาลัย จึงอาศัยอำนาจตามมาตรา ๒๑ และมาตรา ๖๔แห่งพระราชบัญญัติมหาวิทยาลัยพะเยา พ.ศ. ๒๕๕๓ สภามหาวิทยาลัยพะเยา ในคราวประชุมครั้งที่ ๒/๒๕๕๔ เมื่อวันที่ ๑๒ มีนาคม พ.ศ. ๒๕๕๔ จึงให้ออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยพะเยา ว่าด้วยเครื่องแบบพนักงานมหาวิทยาลัย พ.ศ. ๒๕๕๔ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยพะเยาสภามหาวิทยาลัย หมายความว่าสภามหาวิทยาลัยพะเยาอธิการบดี หมายความว่าอธิการบดีมหาวิทยาลัยพะเยาพนักงาน หมายความว่าพนักงานมหาวิทยาลัยพะเยาและพนักงานราชการของมหาวิทยาลัยพะเยาเครื่องแบบ หมายความว่าเครื่องแต่งกายทั้งหลายรวมทั้งเครื่องหมายต่าง ๆ ตลอดจนสิ่งประกอบเครื่องแต่งกายอย่างอื่นที่กำหนดให้พนักงานมหาวิทยาลัยสวมใส่ในการเข้าร่วมพระราชพิธีรัฐพิธี และพิธีการสำคัญของมหาวิทยาลัยพะเยาตราสัญลักษณ์มหาวิทยาลัย หมายความว่าตราสัญลักษณ์ประจำมหาวิทยาลัยพะเยา รูปสัตภัณฑ์ บนพื้นหลังรูปศิลาจารึกยอดกลีบบัวเหนืออักษรย่อ มพ ซึ่งเป็นตัวอักษรฝักขามล้านนาด้านล่างของอักษรย่อ มีชื่อมหาวิทยาลัยพะเยา และชื่อภาษาอังกฤษ UNIVERSITY OF PHAYAO บนพื้นแถบโค้งตามรูปที่ ๑ แนบท้ายข้อบังคับนี้ดุมตราสัญลักษณ์มหาวิทยาลัย หมายความว่าดุมโลหะสีทอง มีการนำตราสัญลักษณ์มหาวิทยาลัยเป็นองค์ประกอบ ตามรูปที่ ๒แนบท้ายข้อบังคับนี้เครื่องหมายประดับหน้าหมวก หมายความว่าเครื่องหมายประดับหน้าหมวก มีการนำตราสัญลักษณ์มหาวิทยาลัยเป็นองค์ประกอบปักดิ้นสีทองสูงห้าเซนติเมตรบนหมอนสักหลาดสีขาวตามรูปที่ ๓ แนบท้ายข้อบังคับนี้เครื่องหมายประดับคอเสื้อ หมายความว่าเครื่องหมายโลหะสีทอง ตราสัญลักษณ์มหาวิทยาลัย กว้างสองเซนติเมตรสูงสองจุดห้าเซนติเมตร ตามรูปที่ ๑ แนบท้ายข้อบังคับนี้อินทรธนู หมายความว่าเครื่องหมายประดับบ่าพื้นสักหลาดสีดำติดทับเสื้อเหนือบ่าทั้งสองข้างจากไหล่ไปคอด้านคอปลายมนชายขนาดกว้างห้าเซนติเมตรยาวสิบสามเซนติเมตร และหญิง ขนาดกว้างห้าเซนติเมตรยาวสิบสองเซนติเมตร ติดดุมตราสัญลักษณ์มหาวิทยาลัยขนาดเล็ก เส้นผ่าศูนย์กลางหนึ่งจุดห้าเซนติเมตรบนอินทรธนูมีแถบสีทองกว้างห้ามิลลิเมตร เป็นขอบปักดิ้นสีทองลายช่อชัยพฤกษ์ยาวตลอดส่วนกลางของอินทรธนูและให้มีแถบสีทองกว้างห้ามิลลิเมตรปิดที่ฐานด้านล่างของอินทรธนู ตามรูปที่ ๕แนบท้ายข้อบังคับนี้ข้อ ๔ เครื่องแบบพิธีการมี๓ ชนิด คือ๔.๑ เครื่องแบบปกติขาวของพนักงานให้มีลักษณะดังต่อไปนี้ ตามรูปที่ ๔ แนบท้ายข้อบังคับนี้๔.๑.๑ หมวกชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้างหนึ่งเซนติเมตรมีดุมตราสัญลักษณ์มหาวิทยาลัย ขนาดเส้นผ่าศูนย์กลางหนึ่งจุดห้าเซนติเมตร ติดที่ข้างหมวกข้างละหนึ่งดุมผ้าพันหมวกเป็นแถบลายถักสีขาวที่หน้าหมวก ติดเครื่องหมายประดับหน้าหมวกหญิง ให้ใช้หมวกแก๊ปทรงอ่อนพับปีกสีขาวสายรัดคางสีทองกว้างหนึ่งเซนติเมตร มีดุมตราสัญลักษณ์มหาวิทยาลัยขนาดเส้นผ่าศูนย์กลางหนึ่งจุดหน้าเซนติเมตรติดที่ข้างหมวกข้างละหนึ่งดุมผ้าพันหมวกสีขาว ที่หน้าหมวกติดเครื่องหมายประดับหน้าหมวก๔.๑.๒ เสื้อชาย ให้ใช้เสื้อแบบราชการสีขาวใช้ดุมตราสัญลักษณ์มหาวิทยาลัยเส้นผ่าศูนย์กลางสองเซนติเมตร ห้าดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อ เหนือกระเป๋าบนซ้ายด้วยหญิง ให้ใช้เสื้อนอกคอแบะสีขาว แบบคอกลมหรือคอป้านแขนยาวถึงข้อมือมีตะเข็บหลัง สี่ตะเข็บ ที่แนวสาบอกกลัดดุมตราสัญลักษณ์มหาวิทยาลัยขนาดเส้นผ่าศูนย์กลางหนึ่งจุดห้าเซนติเมตร สามดุมสำหรับแบบเสื้อคอแหลม และห้าดุม สำหรับแบบเสื้อคอป้าน มีกระเป๋าล่างข้างละหนึ่งกระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋าและให้ใช้เสื้อตัวในเป็นเสื้อคอพับแขนยาวสีขาวผูกผ้าพันคอสีดำ เงื่อนกลาสี ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อ เหนือกระเป๋าบนซ้ายด้วย๔.๑.๓ เครื่องหมายประดับคอเสื้อให้ใช้เครื่องหมายประดับคอเสื้อติดคอเสื้อเครื่องแบบปกติสีขาวพนักงานมหาวิทยาลัย ตอนหน้าทั้งสองข้าง๔.๑.๔ อินทรธนูให้ใช้อินทรธนู ติดทับเสื้อเหนือบ่าทั้งสองข้างเครื่องแบบปกติขาว๔.๑.๕ กางเกง กระโปรงชาย ให้ใช้กางเกงแบบราชการสีขาวขายาว ไม่พับปลายขาเข็มขัดให้ใช้เข็มขัดหนังสีดำหญิง ให้ใช้กระโปรงสีขาว ตีเกร็ดหน้าด้าน สองเกร็ดและด้านหลังสองเกร็ด ยาวปิดเข่าปลายบานเล็กน้อย ใช้กับแบบเสื้อคอแหลมหรือกระโปรงสีขาวยาวปิดเข่าปลายบานเล็กน้อย ใช้กับเสื้อคอป้าน๔.๑.๖ รองเท้า ถุงเท้าชาย ให้ใช้รองเท้าหนังหรือวัตถุเทียมหนังหุ้มส้นสีดำ ถุงเท้าสีดำหญิง ให้ใช้รองเท้าหนังหรือวัตถุเทียมหนังหุ้มส้น และปิดปลายเท้าสีดำไม่มีลวดลาย ส้นสูงไม่เกิน สิบเซนติเมตร ถุงเท้ายาวสีเนื้อ๔.๒ เครื่องแบบครึ่งยศมีลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงของพนักงานมหาวิทยาลัยชายหรือกระโปรงของพนักงานมหาวิทยาลัยหญิงให้ใช้ผ้าสีดำและให้ผู้รับพระราชทานเครื่องราชอิสริยาภรณ์ประดับเครื่องราชอิสริยาภรณ์ ที่อกเสื้อเหนือกระเป๋าบนด้านซ้ายสำหรับผู้ได้รับพระราชทานเครื่องราชอิสริยาภรณ์ชั้นสายสะพาย ให้ประดับแต่เหรียญราชอิสริยาภรณ์โดยไม่ต้องสวมสายสะพาย๔.๓ เครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศและสำหรับผู้ได้รับพระราชทานเครื่องราชอิสริยาภรณ์ชั้นสายสะพายให้สวมสายสะพายร่วมกับเหรียญราชอิสริยาภรณ์ข้อ ๕ การแต่งกายการประดับเครื่องราชอิสริยาภรณ์ ให้ปฏิบัติตามประกาศสำนักนายกรัฐมนตรี เรื่อง ลำดับเกียรติ เครื่องราชอิสริยาภรณ์ไทย และระเบียบสำนักนายกรัฐมนตรีว่าด้วยการประดับเครื่องราชอิสริยาภรณ์ไทยข้อ ๖ การประดับเครื่องหมายอื่นๆ และผ้าพันแขนไว้ทุกข์ ให้ประดับและสวมใส่ตามพระราชบัญญัติเครื่องแบบข้าราชการฝ่ายพลเรือนโดยอนุโลมข้อ ๗ ให้อธิการบดีเป็นผู้รักษาการให้เป็นไปตามข้อบังคับนี้และมีอำนาจออกประกาศหรือคำสั่งมหาวิทยาลัยพะเยาเพื่อปฏิบัติให้เป็นไปตามข้อบังคับนี้กรณีมีปัญหาในการตีความหรือปัญหาในการปฏิบัติตามข้อบังคับนี้ให้อธิการบดีเป็นผู้วินิจฉัยชี้ขาด และให้ถือเป็นที่สุดประกาศณ วันที่ ๓๑ มีนาคม พ.ศ. ๒๕๕๔ศาสตราจารย์เกียรติคุณคุณหญิงไขศรี ศรีอรุณนายกสภามหาวิทยาลัยพะเยา[เอกสารแนบท้าย]๑. แนบท้ายข้อบังคับมหาวิทยาลัยพะเยา ว่าด้วยเครื่องแบบพนักงานมหาวิทยาลัยพ.ศ. ๒๕๕๔- รูปที่ ๑ เครื่องหมายประดับคอเสื้อและตราสัญลักษณ์ประจำมหาวิทยาลัยพะเยารูปสัตภัณฑ์ใช้ประดับคอเสื้อด้านซ้ายและด้านขวา- รูปที่ ๒ ดุมตราสัญลักษณ์ประจำมหาวิทยาลัยพะเยา- รูปที่ ๓ เครื่องหมายประดับหน้าหมวก- รูปที่ ๔ เครื่องแบบปกติขาวของพนักงานมหาวิทยาลัย- รูปที่ ๕ เครื่องหมายอินทรธนูพื้นสักหลาดลายช่อชัยพฤกษ์(ดูข้อมูลจากภาพกฎหมาย)ปริยานุช/ผู้จัดทำ๑๓ มิถุนายน๒๕๕๔ณัฐวดี/ตรวจ๑๓ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๑ ง/หน้า ๙๑/๑ มิถุนายน ๒๕๕๔